د القادري انقلاب پوچ شو ؟
واېي یو هلک ضد کوو چې زر تر زره واده اوکړي. لوښې به ېي ماتول او جګړې به ېي کولی ، اخر پلار تری تپوس اوکړو چې واده درته کوو خو کله ېي اوکو؟ ځوې ورته اویل چې ډیر انتظار هم اوکړم نو د ماسپخین نه دی نه ناوخته کیږي. خو داسې ښکاري چې ښاغلي القادري د دغه هلک نه هم زیات په بیړه د اسمبلو ماتول غوښتل
د کینډا نه ورغلي د پاکستان مذهبي ډلې مشر علامه طاهر القادري په اسلام آباد کې (ریاست بچاؤ) انقلابی لانګ مارچ یا احتجاجي لاریون ته به اخیره کې (عزت بچاؤ) نوم ورکړل شو. د پخواني وزیر اعظم میا نواز شریف په ګډون ډیرو نورو مشرانو او خبریالانو د لانګ مارچ په ډراماېي توګه ختمیدو په اړه په خپلو خبرو کې ویلي چې علامه طاهر القادري خو (ریاست بچاؤ) نه کړو. خو (عزت بچاؤ) ېي وکړو. مولانا فضل الرحمان ویلي وو چې علامه صیب د مسلمانانو جې سالک دی. جې سالک عسیوي پاکستانې دی . خو د سیاسي ډرامو لپاره ېي په میډیا کې ځان مشهور کړی دی. د پاکستان شخصي ټیلي ویژنونه د ښاغلي القادري هغه خبری ښایي چې خپلو پلویانو ته په اعلان کې واېي وزیر اعظم او کابینه ېي نوره پاتې نه ده. او دوي ته سابقه وزیر اعظم او سابقه کابینه واېي. د نوموړي د تقریر هغه برخه هم ټي وي ګان د خوند لپاره وخت په وخت ښاېي چې خلکو ته د (وزیر اعظم په ګرفتارۍ) ومبارکي ورکوي. په آيني مسلو د هغه ناپوهتیا پوری هم خلک خاندي. سیاسي څیړونکي واېي د حکومت او ښاغلي قادري په اعلامیه کې داسې هیڅ نوې خبره نشته چې ګني حکومت ېي د مخکې نه اعلان نه وو کړی. حکومت پخوا ویلي وو چې اسمبلۍ به د 16م مارچ پوری ماتیږي، په انتخابي کمیشن خو څوک هم د چا سره خبری کولی شي. خو طاهر القادري سره خبرې د کمیشن په جوړښت هیڅ اثر نه شي غورځولی. نه هم په نګران حکومت د ښاغلي القادري غوښتنه پوره کیدی شي. څیړونکي واېي د ټولو نه زیاته د خندا خبره خو دا ده چې د لانګ مارچ اعلامیه هیڅ قانوني یا آیني حیثیت نه لري. د ښاغلي القادري لخوا حکومت ته د اسمبلو ماتولو او استعفا ورکولو ګواښونو هم خلک ښه خندولي دي. نوموړي د خپلو غوښتنو پوره کولو لپاره لومړی د جنورۍ لسمه نیټه ورکړې وه، بیا چې اسلام آباد ته ورسیدو نو د ورځو نه ګهنټو (ساعتونو) او د ګهنټو نه یې د منټونو (دقیقو) په حساب د حکومت ماتولو الټي میټمونه یا نیټې ورکولی. د ښاغلي القادري دغه ګواښونو ډیرو ته هغه ټوکه ورپه یاد کړه چې واېي یو هلک ضد کوو چې زر تر زره واده اوکړي. لوښې به ېي ماتول او جګړې به ېي کولی ، اخر پلار تری تپوس اوکړو چې واده درته کوو خو کله ېي اوکو؟ ځوې ورته اویل چې ډیر انتظار هم اوکړم نو د ماسپخین نه دی نه ناوخته کیږي. خو داسې ښکاري چې ښاغلي القادري د دغه هلک نه هم زیات په بیړه د اسمبلو ماتول غوښتل د ښاغلي القادري په کیبن یا کنټینر پوری هم خلک خاندي. یو خبریال نصرت جاوید په یو ټویټ کې د هندي فلم د یوي سندری ځنی ټکي کارولي چې معنه ېي دا ده. (چې ته وی او بل ځه وی او دواړه په ټینکرکې بند وی او انقلاب راشي) ځیني خلکو په فیس بک او ټویټر دا هم ویلي چې د (ښاغلي القادري ټینکر د خرڅ لپاره حاضر دی) (مالک ېی بهر هیواد ته روان دی) چا ېي په عکسونو کې په ټینکر لیکلي ( انقلاب برایې فروخت) د انګریزۍ ژبې ورځپاڼې ټریبیون په یو سر خط کې لیکلي. ټوکه ختمه شوه. اوس ډیر څیړونکي دا پام کوي چې انقلاب پوچ شوی. د پاکستان اولس او حکومت د مخالف ډلو لخوا د القادري مارچ ته په سوړ ځواب خوشحاله ښکاري او واېي دا د ډیموکریسۍ ګټه وه. خو په عمران خان ، متحده قامي مومنټ او د میډیا په ځنو ادارو سختې نیوکې کوي او واېي دغه ټول د ښاغلی القادري د ډرامې برخه وؤ.